རྒྱལ་པོའི་ཞིང་དང་ ངང་ལམ་གྱི་གཞུང་ལམ་ སྤྱི་ཟླ་༡༡ པའི་ནང་ མཐུད་སྦྲེལ་འབད་ནི། – ཀུན་གསལ། – རྒྱལ་ཡོངས་ཉིན་བསྟར་གསར་ཤོག།
Tuesday , November 29 2022
ཀུན་གསལ། – རྒྱལ་ཡོངས་ཉིན་བསྟར་གསར་ཤོག།
གདོང་ཤོག།
གནས་ཚུལ།
རྩོམ་སྒྲིག།
རྒྱས་བཤད།
བསམ་འཆར།
རྩེད་རིགས།
ལམ་སྲོལ།
གསར་ཤོག་དང་དུས།
གྲོས་གནས།
བརྙན་ཐག།
ངང་ལམ་གྱི་ ཁ་ཐུག་ལས་ གཞུང་ལམ་གྱི་དཔག་ཚད་ བྱག་གཟར་དྲགས་ཀྱི་ སྐེདཔ་གུ་ལས་ ཕོག་ནི་དེ་གིས་ ལམ་སེལ་མི་ཚུ་ལུ་ གདོང་ལེན་བྱུང་མིའི་མཐོང་སྣང་།
རྒྱལ་པོའི་ཞིང་དང་ ངང་ལམ་གྱི་གཞུང་ལམ་ སྤྱི་ཟླ་༡༡ པའི་ནང་ མཐུད་སྦྲེལ་འབད་ནི།
admin June 21, 2017 གནས་ཚུལ།, རྒྱས་བཤད། Leave a comment 1,348 Views
༉ ཡུན་འགྱངས་སྦེ་ ལུས་ཡོད་མི་ རྒྱལ་པོའི་ཞིང་དང་ ངང་ལམ་བར་ནའི་ གཞུང་ལམ་དེ་ དུས་ཅི་ སྤྱི་ཟླ་༡༡ པའི་ཚེས་༡༡ ལུ་ མཇུག་བསྡུ་ཚུགསཔ་འབད་ནི་གི་ དམིགས་གཏད་བསྐྱེད་མི་དང་འཁྲིལ་ ལམ་སེལ་ལས་ཁུངས་ཀྱིས་ ད་རེས་ནངས་པར་ ལམ་སེལ་གྱི་ ལཱ་ཚུ་ལུ་ ཤུགས་ལང་པའི་བསྒང་ཡོདཔ་ཨིན་པས།
མ་གཞི་ རྒྱལ་པོའི་ཞིང་ཁ་ཐུག་ལས་ གཞུང་ལམ་ཀི་ལོ་མི་ཊར་༣༣.༤༢ སེལ་ཚར་ཏེ་ རྩི་ནག་ཡང་ བཏང་ཚར་བའི་ཤུལ་ལུ་ ལམ་སེལ་ལས་ཁུངས་ལུ་ རྩིས་སྤྲོད་འབད་ཡོད་རུང་ གཞུང་ལམ་༢ མཐུད་སྦྲེལ་འབད་ནི་ལུ་ ངང་ལམ་གྱི་ ཁ་ཐུག་ལས་ འཁོར་ལམ་མི་ཊར་༧༠༠ རྐྱངམ་གཅིག་ སེལ་མ་ཚར་ ལུས་ཡོདཔ་ཨིན་པས།
ད་ལྟོ་ ངང་ལམ་ལས་ གཞུང་ལམ་ཀི་ལོ་མི་ཊར་བསྡོམས་༤༣ སེལ་དགོ་མིའི་གྲས་ལས་ ཀི་ལོ་མི་ཊར་༣༨ དེ་ རྩི་ནག་བཏང་ཚར་ཡོདཔ་བཞིན་དུ་ ཀི་ལོ་མི་ཊར་༤.༦ གུ་ རྩི་ནག་གཏང་ནི་དང་ འཁོར་ལམ་སྙོམ་ནིའི་ ལཱ་ཚུ་འབད་བའི་བསྒང་ཡོདཔ་ཨིན་པས།
ལས་ཁུངས་ཀྱི་ ལས་འགུལ་བཟོ་རིག་འགོ་དཔོན་ འཇིགས་མེད་བསྟན་འཛིན་གྱིས་ སླབ་མིའི་ནང་ གལ་སྲིད་ གནམ་གཤིས་གནས་སྟངས་ ལེགས་ཤོམ་ཐོག་ལུ་ གནས་པ་ཅིན་ ལཱ་ཚུ་ཡང་ འཆར་གཞི་དང་འཁྲིལ་ མཇུག་བསྡུ་ཚུགས་པའི་ རེ་བ་བསྐྱེད་དོ་ཟེར་ཨིན་པས།
ཁོ་གིས་འབད་བ་ཅིན་ གཞུང་ལམ་མི་ཊར་༧༠༠ འབད་མིའི་ནང་ ས་བཅད་ཀྱི་ གཞི་རྟེན་ལཱ་འབད་ཚར་ཡོདཔ་ལས་ ད་ལྟོ་ ལམ་སེལ་བའི་བསྒང་ཡོད་ཟེར་ཨིན་པས།
ལས་ཁུངས་ཀྱིས་ གཞུང་ལམ་༢ མཐུད་སྦྲེལ་གྱི་དོན་ལུ་ ཀུར་རི་དང་ གོང་རི་གཙང་ཆུ་འཛོམས་ས་ལུ་ རིང་ཚད་མི་ཊར་༢༨༠ འབད་མི་ ལྗིད་ཚད་མེ་ཊིག་ཊཱོན་༡༨ ལས་༢༤ ཚུན་ འབག་ཐེག་མི་ གནས་སྐབས་ཀྱི་ ལྕགས་ཟམ་ཅིག་ རྐྱབ་ནི་ཨིན་པས།
ཨིན་རུང་ ཕྱོགས་གཅིག་ལས་ ས་མཐོ་དྲགས་སྦེ་ཡོད་མི་ལུ་བརྟེན་ མ་འོངས་པར་ སྣུམ་འཁོར་ཆེ་བ་ཚུ་ རྒྱུན་འགྲུལ་འཐབ་ད་ ལཱ་ཁག་གཏང་ནི་ཨིནམ་ལས་ འཕྲལ་ཁམས་ཅིག་ཁར་ ཞབས་ཏོག་ལྷ་ཁག་གི་ འགོ་དཔོན་ཚུ་ ས་ཁོངས་ནང་འོང་སྟེ་ གནས་སྐབས་ཀྱི་ཟམ་དེ་ གཙང་ཆུ་༢ འཛོམས་སར་ རྐྱབ་ནི་གི་ འོས་འབབ་ཡོད་མེད་ བརྟག་ཞིབ་འབད་ཡི་ཟེར་ ལས་འགུལ་བཟོ་རིག་འགོ་དཔོན་གྱིས་ བཤདཔ་ཨིན་པས།
ད་ལྟོ་ བརྟག་ཞིབ་ཀྱི་ སྙན་ཞུ་ཚུ་ མ་ལྷོད་པར་ཡོདཔ་ད་ གལ་སྲིད་ ས་ཁོངས་དེ་ནང་ལས་ ཟམ་རྐྱབ་མ་ཚུགས་པ་ཅིན་ འཁོར་ལམ་དེ་ མི་ཊར་༧༠༠ ལས་ དང་རུང་ མི་ཊར་༡༠༠ དེ་ཅིག་ ཡར་སེང་འགྱོ་ནི་བཟུམ་ཡོདཔ་ཨིན་པས།
འཇིགས་མེད་བསྟན་འཛིན་གྱིས་ སླབ་མིའི་ནང་ ད་ལྟོ་ ལམ་སེལ་གྱི་ ལཱ་འབད་མི་ཚུ་ལུ་ གདོང་ལེན་བྱུང་སྟེ་ཡོད་མི་དེ་ཡང་ སྤྱི་ཟླ་༣ པའི་ནང་ འཁོར་ལམ་སེལ་བའི་སྐབས་ ལས་མི་ཅིག་ལུ་ ཤི་རྐྱེན་བྱུང་པའི་ཤུལ་ལས་ ལས་མི་ག་ར་ བྱོག་ཡར་སོཔ་ལས་ ལཱ་ལུ་ཐོ་སྦོམ་སྦེ་ར་ ཕོག་ཅི་ཟེར་ཨིན་པས།
ད་ལྟོ་ འབྲུག་པའི་ལས་མི་༡༤ གིས་ འཁོར་ལམ་སེལ་བའི་བསྒང་ཡོདཔ་བཞིན་དུ་ འཕྲལ་མགྱོགས་ར་ རྒྱ་གར་གྱི་ ལས་མི་༨ བཙུགས་ནི་གི་ འཆར་གཞི་ཡོད་ཟེར་ ལས་འགུལ་བཟོ་རིག་འགོ་དཔོན་གྱིས་ སླབ་ཨིན་པས།
ཁོ་གིས་འབད་བ་ཅིན་ ད་རེས་ནངས་པར་ གནམ་གཤིས་གནས་སྟངས་ ལེགས་ཤོམ་མེད་མི་ལུ་བརྟེན་ རྡོ་དང་ ཆུ་རུད་ཐོན་མི་དེ་གིས་ ལཱ་འབད་ནི་ལུ་ བར་ཆད་རྐྱབ་སྟེ་ཡོདཔ་མ་ཚད་ འཕྲུལ་ཆས་ཚུ་ཡང་ འཕྲལ་འཕྲལ་ར་ མེད་ཐལ་བའི་ དཀའ་ངལ་བྱུང་སྟེ་ཡོད་ཟེར་ཨིན་པས།
ཞབས་ཏོག་ལྷན་ཁག་ བཟོ་བཀོད་སྡེ་ཚན་ལས་ བཟོ་རིག་འགོ་དཔོན་གོངམ་ ལུང་བསྟན་རྒྱ་མཚོ་གིས་ བཤད་མིའི་ནང་ ལམ་གྱི་དཔག་ཚད་དེ་ བྱག་གཟར་དྲགས་ཀྱི་ སྐེདཔ་གུ་ལས་ ཕོག་ནི་དེ་གིས་ ལམ་སེལ་གྱི་ལཱ་ ཡུན་འགྱངས་སྦེ་ ལུས་ཡོདཔ་ཨིན་རུང་ དུས་ཅི་གི་ལོ་ནང་ར་ མཇུག་བསྡུ་ཚུགས་པའི་ རེ་བ་བསྐྱེད་དོ་ཟེར་ཨིན་པས།
ཀི་ལོ་མི་ཊར་༧༥ འབད་མི་ རྒྱལ་པོའི་ཞིང་དང་ ངང་ལམ་གཞུང་ལམ་དེ་ཡང་ སྤྱི་ལོ་༢༠༠༦ ལུ་ རྒྱ་གར་གཞུང་གིས་ དངུལ་ཀྲམ་ཐེར་འབུམ་༡.༠༢ གྲོགས་རམ་བྱིན་ཐོག་ལས་ སེལ་ནི་འགོ་བཙུགས་ ཡོད་པའི་གནས་ཚུལ།
ཨོ་རྒྱན་རྡོ་རྗེ།
About admin
Previous རྒྱལ་ཡོངས་ཚོགས་སྡེ་གིས་ བཅའ་ཡིག་ཁག་༧ དང་ སྲིད་བྱུས་༥ ཆ་འཇོག་འབད་ཡོདཔ།
Next སྨྱོ་རྫས་འབག་འོང་མི་ཅིག་འཛིན་བཟུང་།
Related Articles
ས་གནས་གཞུང་གི་གནང་བྱིན་མ་དངུལ་ ཡར་སེང་འབད་ནི་སྦེ་ ཆ་འཇོག་གྲུབ་ཡོདཔ།
November 29, 2022
སྤ་རོ་ཨེཕ་སི་སྡེ་ཚན་གྱིས་ གོ་རིམ་ཨང་དང་པའི་ནང་ ལྷོད་ཡོདཔ།
November 29, 2022
འབྲུག་གིས་ རྒྱལ་སྤྱི་ཨམ་སྲུ་ཚུ་ལུ་ སྡུག་སྤྱོད་རྩ་མེད་གཏང་ནིའི་ཉིནམ་ བརྩི་སྲུང་འབད་ཡོདཔ།
November 29, 2022
Check Also
མི་སྟོབས་སྒྲིང་སྒྲི་བཟོ་ནི་དང་ མི་རློབས་ཡར་འཕར་གཏང་ནིའི་དོན་ལུ་ འགན་ཁུར་འདྲ་མཉམ་འབག་དགོཔ།
༉ འབྲུག་ལུ་ མི་རློབས་ཀྱི་ཚད་གཞི་ ཡར་སེང་འབད་ནིའི་དོན་ལུ་ གསོ་བ་ལྷན་ཁག་ལུ་རྐྱངམ་གཅིག་ འགན་ཁུར་ཕོག་ནི་མེན་པར་ ལས་ཁུངས་དང་ ལྷན་ཁག་ ལས་སྡེ་ གཙུག་སྡེ་ དེ་ལས་ འབྲུག་པའི་མི་སེར་ག་ར་གིས་ འགན་ཁུར་འདྲ་མཉམ་འབག་སྟེ་ ཕྱག་ཞུ་དགོཔ་ཨིན་ཟེར་ཨིན་པས། དེ་ཡང་ …
Leave a Reply Cancel reply
Your email address will not be published. Required fields are marked *
Comment
Name *
Email *
Website
Save my name, email, and website in this browser for the next time I comment.
ཀོ་རོ་ན་བའེ་རཱསི་༼COVID-19༽ ཐོབ་མི་༢,༥༩༦ ལུ་ཡར་སེང་།
༉ རྒྱལ་ཁབ་ནང་ ནད་ཡམས་ཀོ་བིཌ་-༡༩ ཐོབ་མི་གསརཔ་མ་ཐོན་པར་ བདུན་ཕྲག་དག་པ་ཅིག་ ཡར་སོཔ་ཨིན་པས།
ད་ལྟོ་ ཀོ་བིཌ་-༡༩ ཐོབ་མིའི་ གྱངས་ཁ་༢,༥༩༦ ༼ཕོ་༡,༥༩༢ མོ་༡,༠༠༤༽ལུ་ར་ ཚད་འཛིན་འབད་ཚུགས་ཏེ་ཡོདཔ་ད་ ནདཔ་དེ་ཚུ་གི་གྲས་ལས་༢,༥༨༥ ༼ཕོ་༡,༥༨༥ མོ་༡,༠༠༠༽ དྲག་ཡོདཔ་བཞིན་དུ་ ད་ཚུན་གྱི་བར་ན་ ནད་ཡམས་ལུ་བརྟེན་ ཕོ་སྐྱེས་༢ དང་ ཨམ་སྲུ་༡ ལུ་ ཤི་རྐྱེན་བྱུང་ནུག།
ད་ལྟོ་ རྐྱང་གནས་ཟུར་བཞག་ནད་ཁང་ནང་ ནདཔ་༨ མ་གཏོགས་མེད་མི་དེ་ཡང་ ཕོ་༥ དང་ མོ་༣ ཨིན་པའི་གནས་ཚུལ།
གཟའ་སྐར་འཕྲོད་སྦྱོར་བཟང་ངན།
ལྕགས་གླང་ཟླ་༨ པའི་ཚེས་༡༥ སྤྱི་ལོ་༢༠༢༡ ཟླ་༩ པའི་ཚེས་༢༠ ལུ།
རེས་གཟའ་མིག་དམར། སྐར་མ་མོན་དྲུ། ཉིནམ་ལྕགས་ཁྱི། རྟེན་འབྲེལ་སྐྱེ་བ། འཕྲོད་སྦྱོར་ས་མེ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ ལོ་བསྟར་དུས་ཀྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ ཡིག་ཚང་རྩིས་སྤྲོད་ལེན་འབད་ནི་ གཉེན་རྐྱབ་ནི་དང་ རྟེན་འབྲེལ་བརྩི་ནི་ ཁྱིམ་གསར་ནང་འཛུལ་ནི་ ཚོང་ལཱ་གསརཔ་འགོ་བཙུགས་ནི་ དམག་དཔོན་གསརཔ་བསྐོས་ནི་དང་ དམག་སྦྱོང་འགོ་བཙུགས་ནི་ ས་ཐག་རིང་སར་འགྲོ་འགྲུལ་འབད་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་སྔ་མ་ སྤྱི་ལོ་༢༠༢༡ ཟླ་༩ པའི་ཚེས་༢༢ ལུ།
རེས་གཟའ་ཕུར་བུ། སྐར་མ་ཁྲུམས་སྨད། ཉིནམ་ཤིང་བྱི། རྟེན་འབྲེལ་སྲིད་པ། འཕྲོད་སྦྱོར་ཆུ་རླུང་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ དུས་རྒྱུན་གྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་ཤུལ་མ་ སྤྱི་ལོ་༢༠༢༡ ཟླ་༩ པའི་ཚེས་༢༣ལུ།
རེས་གཟའ་པ་སངས། སྐར་མ་ནམ་གྲུ། ཉིནམ་མེ་གླང་། རྟེན་འབྲེལ་ཚོར་བ། འཕྲོད་སྦྱོར་ས་ཆུ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་བཟངམ་ལས་ ལྷ་སྲུང་གསོལ་ནི་དང་ ཕྱྭ་འགུགས་རྐྱབ་ནི་ གོ་གནས་གསརཔ་བསྐོས་ནི་དང་ ཡིག་ཚང་རྩིས་སྤྲོད་ལེན་འབད་ནི་ རིག་གནས་ཡིག་རྩིས་ལྷབ་ནི་ སྡོད་གནས་སྤོ་ནི་ ཚོང་ལཱ་གསརཔ་འགོ་བཙུགས་ནི་ ཁྱིམ་གསར་ནང་འཛུལ་ནི་ གོང་མའི་ཞབས་སར་བཅར་ནི་ ལེགས་པའི་བསྟུན་གྲོས་འབད་ནི་ ཀླུ་ཐེབས་ཡོད་པས། ཀླུ་བསངས་དང་ ཀླུ་ཆོག་ཀླུ་གཏོར་བཏང་ནི་ ཀླུའི་བུམ་གཏེར་བཙུགས་ནི་ ཞིང་ཁར་སོན་བཏབ་ནི་ཚུ་ ལེགས་ཤོམ་ཡོད།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།